ইবরাহিম খাঁ সরকারি কলেজ

ইব‌রাহীম খাঁ সরকারি কলেজ বাংলাদেশের টাঙ্গাইল জেলার ভূঞাপুর উপজেলার অন্তর্গত একটি সরকারি শিক্ষাপ্রতিষ্ঠান। বর্তমানে ঢাকা শিক্ষা বোর্ডের অধীনে উচ্চ মাধ্যমিক এবং জাতীয় বিশ্ববিদ্যালয়ের অধীনে স্নাতক (পাশ),  স্নাতক (সম্মান) ও স্নাতকোত্তর পর্যায়ের পাঠ প্রদান করা হয়। বর্তমানে ৭৪৩৬ জন শিক্ষার্থী শিক্ষাগ্রহণ করছে।

 ইতিহাস 
১৯৪৮ সালে ৪ঠা এপ্রিল ইবরাহীম খাঁর উদ্যোগে  আব্দুল হামিদ খান ভাসানীকে সভাপতি করে ‘ভূঞাপুর কলেজ’-এর অর্গানাইজিং কমিটি গঠন করে কলেজটির ভিত্তিপ্রস্তর স্থাপন করা হয়। ১৯৪৮ সালের ১লা জুলাই মানবিক ও ব্যবসায় শিক্ষা শাখায় ১০২ জন শিক্ষার্থী নিয়ে ভূঞাপুর হাই স্কুলে অস্থায়ীভাবে কলেজের কার্যক্রম শুরু হয়। কলেজের প্রথম ভারপ্রাপ্ত অধ্যক্ষ হিসেবে হালিমুজ্জামান খান দায়িত্ব পালন করেন । ১৯৬৫ সালে স্নাতক (কলা ও ব্যবসায় শিক্ষা) এবং ১৯৭২ সালে স্নাতক (বিজ্ঞান) পাস কোর্স খোলার মাধ্যমে কলেজটি পূর্ণাঙ্গ ডিগ্রি কলেজের মর্যাদা লাভ করে।

১৯৭৮ সালে ইবরাহীম খাঁ’র মৃত্যুর পর তাঁর স্মৃতির প্রতি শ্রদ্ধা প্রদর্শনের জন্য কলেজটি ‘ইবরাহীম খাঁ কলেজ’ নামকরণ করা হয়। কলেজটি ১৯৯০ সালে ঢাকা বিশ্ববিদ্যালয়ের অধীনে ইসলামের ইতিহাস ও সংস্কৃতি বিষয়ে স্নাতকোত্তর কোর্স খোলার অনুমতি লাভ করে। ১৯৯৬ সালে জাতীয় বিশ্ববিদ্যালয়ের অধীনে বাংলা, দর্শন, সমাজকর্ম ও ব্যবস্থাপনা বিষয়ে স্নাতকোত্তর কোর্স, ১৯৯৭ সালে সমাজকর্ম, ব্যবস্থাপনা ও প্রাণিবিদ্যা এবং ২০১৬ সালে বাংলা, অর্থনীতি, মনোবিজ্ঞান ও হিসাববিজ্ঞান বিষয়ে স্নাতক (সম্মান) কোর্স চালু করার অনুমতি লাভ করে। ১৯৯৮ সালে কলেজটিতে বাংলাদেশ কারিগরি শিক্ষা বোর্ডের অধীনে উচ্চ মাধ্যমিক শ্রেণিতে ব্যবসায় ব্যবস্থাপনা (বিএম) কোর্স চালু করা হয়। বর্তমানে কলেজে ০৫টি বিষয়ে স্নাতকোত্তর ১ম ও শেষ পর্ব, ০৭টি বিষয়ে স্নাতক (সম্মান), ১৮ টি বিষয়ে স্নাতক (পাস) কোর্স এবং উচ্চ মাধ্যমিক পর্যায়ে বিজ্ঞান, মানবিক ও ব্যবসায় শিক্ষা শাখায় পাঠদান করা হয়।

১৯৮০ সালে উচ্চ মাধ্যমিক ও স্নাতক (পাশ) স্তর, ১৯৯০ সালে স্নাতকোত্তর স্তর, ১৯৯৮ সালে এইচএসসি বিএমটি স্তর এবং ১৯৯৯ সালে স্নাতক (সম্মান) স্তর এমপিওভুক্ত করণ হয়। পরিশেষে ২০১৩ সালের ১১ই অক্টোবর কলেজটি জাতীয়করণ করা হয়।

 অবকাঠামো 
কলেজটি প্রায় ৭ একর জমি নিয়ে প্রতিষ্ঠিত। শিক্ষক-কর্মচারীদের আবাসনের জন্য রয়েছে ১৮টি অস্থায়ী বাসা, ০৩টি মার্কেট, কলেজ গ্রন্থাগার, বিজ্ঞানাগার ও কম্পিউটার ল্যাব। এর রয়েছে দৃষ্টিনন্দন ও সুবিশাল ক্যাম্পাস। তৃণাচ্ছাদিত খেলার মাঠে সারা বছর ফুটবল, ক্রিকেট, ভলিবল ও ব্যাডমিন্টনসহ নানা ধরনের খেলাধুলার চর্চা হয়ে থাকে।

উপলব্ধ কোর্স
 উচ্চ মাধ্যমিক
 বিভাগ শিক্ষার্থীর আসন বিজ্ঞান  ৩৬০ ব্যবসায় শিক্ষা (বাণিজ্য)  ৫৫০ মানবিক (কলা)  ৬১০ মোট আসন ১৫২০

+ উচ্চ মাধ্যমিক ভোকেশনাল বিভাগ  অবস্থা  আসন সংখ্যা ভোকেশনাল(বিএমটি)  নিষ্ক্রিয়  ২১৭
 স্নাতক (পাস)
	বিএ (পাস)
	বিএসএস (পাস)
	বি.এসসি. (পাস)
	বিবিএস (পাস)

 স্নাতক এবং স্নাতকোত্তর
অনুষদবিভাগস্নাতক (আসন) মাস্টার্স ফাইনাল মাস্টার্স প্রিলিমিনারি বিজ্ঞান অনুষদগণিতপদার্থ বিজ্ঞানমনোবিজ্ঞানজীবন ও পৃথিবী বিজ্ঞান অনুষদপ্রাণিবিদ্যাউদ্ভিদবিদ্যাকলা অনুষদবাংলাইংরেজিআরবিইতিহাসদর্শনইসলামিক শিক্ষাইসলামের ইতিহাস এবং সংস্কৃতিসমাজ বিজ্ঞান অনুষদসমাজ বিজ্ঞানঅর্থনীতিরাষ্ট্রবিজ্ঞানসমাজকর্মবাণিজ্য শিক্ষা অনুষদহিসাব বিজ্ঞানব্যবস্থাপনামার্কেটিংফিন্যান্স এবং ব্যাংকিং

তথ্যসূত্র

বহিঃসংযোগ


বিষয়শ্রেণী:টাঙ্গাইল জেলার মহাবিদ্যালয়
বিষয়শ্রেণী:টাঙ্গাইল জেলার শিক্ষাপ্রতিষ্ঠান
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়

 ফেসবুক পেইজ